Diari Oficial de la Generalitat Valenciana


Sumari del DOGV 6342, del 27-08-2010 (2010/8462)

Notificació de la sentència i el seu aclariment dictats en el judici verbal de denonament per falta de pagament número 717/2009.
--------------------------------------------------------------------------------------------------------------------------------

### Dades del document

Número de DOGV
:   6342

Data del DOGV
:   27-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8462


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència i el seu aclariment dictats en el judici verbal de denonament per falta de pagament número 717/2009. [2010/8462]  
Judici verbal (desnonament per falta de pagament ) 000717/2009  
Part demandant: Ángel Manuel Mifsud Arrufat.  
Part demandada: Ionut Andret i Ionela Lavinia Andrei.  
Sobre: verbals arrendaticis.  
En el judici a què es fa referència s'ha dictat la sentència els antecedents i la part dispositiva de la qual, i també la part dispositiva de la interlocutòria d'aclariment d'aquesta, són com es diuen tot seguit:  
«Sentència número 1/10  
Jutge que la dicta: María Teresa Agut García.  
Lloc: Castelló de la Plana.  
Data: 27 de gener de 2010.  
Part demandant: Ángel Manuel Mifsud Arrufat.  
Advocada: Beatriz Benet Marco.  
Procuradora: María Ramos Añó.  
Part demandada: Ionut Andrey i Ionela Lavinia Andrei.  
Antecedents de fet:  
Primer. El dia 10 de març de 2009 va entrar en aquest Jutjat la demanda de judici verbal de desnonament i de reclamació d'una quantitat, formulada per la representació processal d'Ángel Manuel Mifsud Arrufat contra Ionut Andrei i Ionela Lavinia Andrei, en la qual, després d'al·legar els fets i invocar els fonaments de dret que va estimar oportuns, va demanar la resolució del contracte d'arrendament sobre l'immoble situat a l'avinguda d'Almassora, número, 33, 3r, porta 7, a la localitat de Castelló de la Plana, que unia ambdues parts, així com la condemna al demandat a desallotjar l'esmentat immoble, amb l'advertència de llançament, a pagar el demandant la quantitat de 2.197,58 euros i al pagament de les costes processals.  
Segon. A l'escrit esmentat es va dictar interlocutòria, s'hi va admetre a tràmit, es va acordar la substanciació del procediment de conformitat amb les normes del judici verbal i es van convocar les parts per a la celebració de la vista, la qual va tindre lloc el dia 15 de gener de 2010.  
Tercer. A l'acte del judici, la part demandada va ser declarada en rebel·lia, i la part actora va sol·licitar que es dictara, sense més tràmits, sentència d'acord amb les seues peticions. El total de la quantitat reclamada es va fixar en 9.601,98 euros. Després de la pràctica de la prova admesa en aquest acte, les actuacions van quedar vistes per a sentència.  
Quart. En la tramitació d'aquest procediment s'han observat, en allò que és substancial, totes les prescripcions legals vigents.  
Dispositiva  
Estime de forma íntegra la demanda de desnonament interposada per la representació processal d'Ángel Manuel Mifsud Arrufat, contra Ionut Andrei i Ionela Lavinia Andrei, declare resolt el contracte d'arrendament de data 12 de setembre de 2008, sobre l'immoble situat a l'avinguda d'Almassora, número 33, 3r, porta 7, a la localitat de Castelló de la Plana, que lligava ambdues parts, i condemne el demandat a desallotjar-lo amb l'advertència de llançament, i també a pagar a l'actor la quantitat de 9.601,98 euros. Són aplicables els interessos establits en el fonament de dret tercer d'aquesta resolució. S'imposen les costes processals a la part demandada.  
Manera d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Aquesta és la sentència, que pronuncie, mane i firme».  
Part dispositiva  
S'aclareix la sentència de data 27 de gener de 2010, en el sentit que on diu: "...sobre l'immoble situat a l'avinguda d'Almassora, número 33, 3r, porta 7a, a la localitat de Castelló de la Plana», ha de dir: "...situat a Castelló de la Plana, avinguda de Pérez Galdós, número 19, escala A, pis 11, porta 42".  
Manera d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Ho disposa i firma el jutge. En done fe.  
Firma del jutge. Firma del secretari».  
Atés que es desconeix el domicili o la residència actuals de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència als demandats Ionut Andrei i Ionela Lavinia Andrei, en l'actualitat en parador ignorat.  
Castelló de la Plana, 14 de juny de 2010.- El secretari judicial: Arturo Vals Sanz.